Diari Oficial de la Generalitat Valenciana


Sumari del DOGV 5481, del 30-03-2007 (2007/2877)

Informació pública de la modificació de l'estudi de detall de la UE-2, delimitada pel plans especial modificatiu del Plans General de València per al desenvolupament de la Zona d'Activitats Logístiques (ZAL) del port de València.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5481

Data del DOGV
:   30-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2877


Data del document
:   27-02-2007

Organisme emissor
:   Conselleria de Territori i Habitatge

Tipus de document
:   Informació Pública

Descriptors 

:   * València
    * pla d'urbanisme

L'Institut Valencià d'Habitatge, SA. (IVV, SA), com a empresa pública de la Generalitat, adscrita a la Conselleria de Territori i Habitatge, de conformitat amb el que establix l'article 89 de la Llei 16/2005, de 30 de desembre, de la Generalitat, Urbanística Valenciana, ha elaborat document de Modificació de l'Estudi de Detall de la UE-2 delimitada pel Plans Especial Modificatiu del Plans General de València, per al desenvolupament de la Zona d'Activitats Logístiques (ZAL) del Port de València, el qual va ser aprovat definitivament per Resolució del conseller d'Obres Públiques, Urbanisme i Transport de 6 de novembre del 2002.  
El procediment per a la seua aprovació està subjecte a les regles establides per als Plans Especials en l'article 96 de la Llei 16/2005 Urbanística Valenciana, amb aplicació del procediment de tramitació d'urgència previst en l'article 100 de la mateixa llei.  
La directora d'Ordenació del Territori de la Conselleria de Territori i Habitatge, ha acordat per Resolució de data 27 de febrer del 2007 sotmetre a informació pública per un període de 20 dies, per mitjà de la seua publicació en el Diari Oficial de la Comunitat Valenciana i en un diari no oficial d'àmplia difusió en la localitat, la modificació de l'Estudi de Detall de la UE-2 delimitada pel Plans Especial Modificatiu del Plans General de València, per al desenvolupament de la ZAL del Port de València, en virtut de les competències que té atribuïda per l'article 89 de la LUV i article 9 del Decret 137/2006, de 29 de setembre, del Consell, pel qual s'aprova el Reglament Orgànic i Funcional de la Conselleria de Territori i Habitatge.  
La documentació, degudament diligenciada, es trobarà depositada per a la seua consulta pública en l'Ajuntament de València, Av. Aragó 35, així com en la seu del IVV SA. A València, C/ En BOU, núm. 9 i 11.   
Durant l'esmentat termini, podran presentar-se les al·legacions que es consideren oportunes en les oficines de l'IVV, SA, així com en qualsevol de les dependències o registres establits en l'article 38.4 de la Llei 30/92 de Règim Jurídic de les Administracions Públiques i del Procediment Administratiu Comú, modificat per la Llei 4/99 de 13 de gener.   
València, 27 de febrer del 2007.- La directora general d'Ordenació.del Territori, per substitució (Art. 7 Decret 137/2006) la secretària autonòmica de Territori i Medi Ambient: Cristina Serrano Mateo.